மர்லின் இறந்து போய் நாற்பத்தைந்து ஆண்டுகளுக்கு பின்னும் அவள் பல்லாயிரம் மக்களின் நினைவில் வாழ்ந்து கொண்டேயிருக்கிறாள். அவளது பாதிப்பு உலகம் முழுவதும் நீக்கமற்று நிரம்பியிருக்கிறது. இதற்கு சமீபத்திய உதாரணம் தான் மேற்சொன்ன தமிழ்ப்பாடல். துலங்கும் அழகும், வெகுளித்தனமான முகமும், வாளிப்பான உடலும், கிறங்கச் செய்யும் பார்வையும் கொண்டிருந்த மர்லின் மன்றோ இருபதாம் நு¡ற்றாண்டின் நிகரற்ற கவர்ச்சிப்பாவையாகவும், பாலின்ப பிம்பமாகவுமே அறியப்பட்டாள். புகைப்படங்கள், திரைப்பட்ங்கள்,விளம்பரங்கள், கிசுகிசுப்புகள் போன்றவை வழியாக அவளது உடல் காமக்குறியீடாக முன்னிறுத்தப்பட்டது.